WTC फाइनल से पहले टीम इंडिया की बढ़ी टेंशन
Virat Kohli Injured in Match Against Gujarat, Increased Concerns for Team India Ahead of WTC Final विराट कोहली गुजरात टाइटंस के खिलाफ खेले मैच में फील्डिंग के दौरान चोटिल हो गए। कोहली 7 से 11 जून के बीच इंग्लैंड के द ओवल मैदान में खेले जाने वाले वर्ल्ड टेस्ट चैंपियनशिप के फाइनल में टीम इंडिया के सदस्य हैं।
विराट कोहली गुजरात टाइटंस के खिलाफ खेले मैच में फील्डिंग के दौरान चोटिल हो गए। कोहली 7 से 11 जून के बीच इंग्लैंड के द ओवल मैदान में खेले जाने वाले वर्ल्ड टेस्ट चैंपियनशिप के फाइनल में टीम इंडिया के सदस्य हैं। पहले से ही चोट से परेशान चल रही टीम इंडिया को विराट कोहली के चोटिल होने से टेंशन बढ़ गई है। IPL में रविवार को बेंगलुरु में रॉयल चैलेंजर्स बेंगलुरु और गुजरात टाइटंस के बीच मैच खेला गया। जिसमें गुजरात ने 6 विकेट से बेंगलुरु को हराकर प्ले ऑफ से बाहर का रास्ता दिखाया।
कोहली ने गुजरात टाइटंस की पारी के 15वें ओवर में विजय शंकर का बाउंड्री के पास कैच लपका। इस कोशिश में उनका घुटना मैदान पर जा लगा। कोहली ने कैच तो लपक लिया, लेकिन इसके बाद वो दर्द में नजर आए। उन्हें चलने में परेशानी महसूस हुई। इसके बाद कोहली मैदान से बाहर चले गए और फिर फील्डिंग के लिए मैदान में नहीं लौटे।
मैच के बाद RCB के मुख्य कोच संजय बांगर ने मीडिया से बातचीत करते हुए कहा कोहली के घुटने में चोट की पुष्टि की और कहा कि उम्मीद करता हूं कि चोट ज्यादा गंभीर न हो।
बुमराह, केएल राहुल, श्रेयस अय्यर चोट की वजह से हो चुके हैं बाहर
टीम इंडिया के कई सीनियर्स खिलाड़ी चोट की वजह से पहले ही बार हो चुके हैं। जसप्रीत बुमराह IPL से पहले ही चोट की वजह से WTC से बाहर हो चुके हैं। उनकी पीठ की सर्जरी हुई है। वहीं श्रेयस अय्यर भी IPL से पहले ऑस्ट्रेलिया के खिलाफ खेली गई बॉर्डर-गावस्कर ट्रॉफी के आखिरी मुकाबले में चोटिल हो गए थे। वे चौथे टेस्ट की आखिरी पारी में बल्लेबाजी भी नहीं कर पाए थे। इसके बाद अय्यर इंडियन प्रीमियर लीग के 16वें सीजन से बाहर रहे। अय्यर की भी हाल ही में पीठ की सर्जरी हुई है।
वहीं केएल राहुल भी IPLके बीच में फील्डिंग के दौरान चोटिल हो गए थे। RCB के खिलाफ मैच में उनकी जांघ में चोट आई थी। हाल ही में उनकी सर्जरी हुई है। वहीं ऋषभपंत का पिछले साल कार एक्सीडेंट हो गया था। उनके घुटने की सर्जरी हुई थी। इस वजह से वह भी WTC फाइनल से बाहर हैं।
WTC फाइनल के लिए टीम इंडिया के खिलाड़ी 3 बैचों में रवाना होगा
विश्व टेस्ट चैंपियनशिप (WTC) फाइनल के लिए टीम इंडिया के सदस्य तीन बैच में इंग्लैंड के लिए रवाना होंगे। IPL के लीग स्टेज के खत्म होने के तुरंत बाद पहला बैच 23 मई को उड़ान भरेगा। दूसरा बैच 23 और 24 मई को पहले दो प्ले-ऑफ मैचों के बाद जाएगा।
आखिरी बैच 28 मई के फाइनल के बाद 30 मई को रवाना होगा। इसके अलावा BCCI इंग्लैंड में टीम के लिए एक प्रैक्टिस मैच आयोजित कराने की योजना बना रहा है। ऑस्ट्रेलिया के खिलाफ WTC फाइनल 7 से 12 जून तक ओवल में खेला जाएगा।